Lav et referat af nedenstående tekst:

Tekst:
Efter en kaotisk dag, aften  og nat, er vejret faldet lidt til ro de fleste steder i Nordjylland. Der er dog mange steder, hvor vejene er meget glatte og svært fremkommelige, så pas ekstra på og kør i god tid, når du skal på arbejde. Sådan lyder beskeden fra vagtchef Jesper Sørensen fra Nordjyllands Politi. På et tidspunkt var der, ifølge Vejdirektoratet, omkring 50 havarerede lastbiler på en kort strækning på motortrafikvejen mellem frakørslen motorvej E 45 og området ved rundkørslen på mellem Viborgvej og Roldvej mellem Haverslev og Aars. Strækningen var totalt lukket i mange timer, men er dog åbnet igen nu. Det var en kombination af havarerede lastbiler og chauffører, der ikke må køre længere på grund af køre-/hviletidsreglerne, fortæller vagtchef ved Nordjyllands Politi Mads Hessellund. - Det er nok den største trafikale udfordring, der er i øjeblikket, sagde vagtchef ved Nordjyllands Politi Mads Hessellund, der tidligt på formiddagen anbefalede folk at køre sydpå til næste motorvejsafkørsel, 33 Haverslev, og så lede efter alternative veje, hvis man skal mod Aars. Der har ikke været ulykker med alvorlig personskade, men der er væltet mange træer, og mange steder holder både lastbiler, busser og personbiler på vejene og besværliggør rydningen og trafikken. - Vi fraråder fortsat ikke udkørsel, men der er stadig meget glat, så kør i rigtig god tid og vær forsigtig, siger Mads Hessellund. På Vejdirektoratets vejkort fremgår det, at der i dele af Vendsyssel men især Thy og Himmerland fortsat ryddes veje på højtryk.

Referat:
Udkørsel kan godt lade sig gøre, fortæller politiet, men kør i god tid og vær forsigtig.